​ນັກ​ສືບ​ລັບ ຣັດເຊຍ ຖືກຟ້ອງ ໃນຖານລັກລອບ ຂໍ້ມູນ ບໍລິສັດ Yahoo ໃນປີ 2014 
ນຶ່ງ​ໃນ​ພວກ​ສົມຮູ້​ຮ່ວມ​ຄິດ ທ້າວ Alexsey Belan ​​ເຄີຍ​ຖືກ​ຟ້ອງ ​ຢູ່​ສະຫະລັດມາ​ແລ້ວ 2 ​ເທື່ອ ​ໃນ​ການເຈາະ​ຂໍ້​ມູນ​ທີ່​ຄ້າຍຄື​ກັນນີ້ ​ແລະ​ຍັງ​ມີຊື່ ໃນ​ບັນ​ຊີຂອງ​ອົງການFBI.
ຣັດເຊຍກ່າວວ່າ ຕົນບໍ່ໄດ້ພົວພັນກັບກິດຈະກຳຕ່າງໆທາງໄຊເບີ ທີ່ຜິດກົດໝາຍ ໃດໆ ນຶ່ງມື້ຫລັງຈາກກະຊວງຍຸຕິທຳສະຫະລັດ ໄດ້ປະກາດການຟ້ອງຮ້ອງ ຕໍ່ຊາວ ຣັດເຊຍ 2 ຄົນ ທີ່ໄດ້ເປັນນັກສືບລັບ ແລະອີກ 2 ຄົນ ທີ່ສົງໄສວ່າ ລັກຂະໂມຍເອົາ ຂໍ້ມູນສ່ວນຕົວ ຂອງຜູ້ຄົນຈຳນວນຫຼາຍລ້ານຄົນ ຈາກການໂຈມຕີເຈາະຂໍ້ມູນບໍລິ ສັດ Yahoo ໃນປີ 2014 ໂຄສົກວັງ Kremlin ທ່ານ Dmitry Peskov ໄດ້ບອກກັບພວກນັກຂ່າວໃນວັນ ພະຫັດມື້ນີ້ວ່າ ບໍ່ມີຫ້ອງການໃດໆຂອງຣັດເຊຍທີ່ໄດ້ພົວພັນ ຊຶ່ງຮວມທັງອົງການ ຮັກສາຄວາມປອດໄພລັດຖະບານກາງ ຫຼື (FSB) ຜູ້ຊ່ອຍລັດຖະມົນຕີກະຊວງຍຸຕິທຳສະຫະລັດ ທ່ານນາງ Mary McCord ໄດ້ກ່າວວ່າ 4 ຄົນ ທີ່ຖືກຟ້ອງນັ້ນ ແມ່ນຮວມທັງ ເຈົ້າໜ້າທີ່ອົງການ FSB 2 ຄົນແລະພວກລັກ ເຈາະຂໍ້ມູນອີກ 2 ຄົນ ທີ່ຊ່ອຍເຫຼືອພວກເຂົາເຈົ້າໃນການເຈາະຂໍ້ມູນນີ້ ເຈົ້າໜ້າທີ່ອົງການ FSB ແມ່ນລະບຸໂຕວ່າ ເປັນທ້າວ Dmitry Dokuchaev ແລະທ້າວ Igor Sushchin ເປັນຜູ້ໃຫ້ການ ນັ້ນຄືຄຳເວົ້າຂອງທ່ານນາງ McCord ທີ່ໄດ້ກ່າວໄວ້ ທ່ານນາງ McCord ໄດ້ກ່າວວ່າ ພວກລັກເຈາະຂໍ້ມູນ ແມ່ນແນເປົ້າໝາຍໃສ່ບັນດາ ເຈົ້າໜ້າທີ່ລັດຖະບານຂອງສອງປະເທດ ທັງຣັດເຊຍ ແລະສະຫະລັດໃນການເຈາະ ຂໍ້ມູນທີ່ຄ້າຍຄືກັນ ຕະຫລອດທັງພວກນັກຂ່າວ ພວກພະນັກງານ ໃຫ້ບໍລິການດ້ານ ການເງິນ ແລະພວກທະຫານ ນຶ່ງໃນພວກສົມຮູ້ຮ່ວມຄິດ ທ້າວ Alexsey Belan ເຄີຍຖືກຟ້ອງຢູ່ສະຫະລັດ ມາແລ້ວ 2 ເທື່ອ ໃນການເຈາະຂໍ້ມູນທີ່ຄ້າຍຄືກັນນີ້ ແລະຍັງໄດ້ຖືກຈັດເຂົ້າໃນບັນຊີຂອງອົງການ FBI ທີ່ທາງການຕ້ອງການຕົວຫລາຍທີ່ສຸດ ໃນຖານເປັນຜູ້ກະທຳຜິດກົດໝາຍທາງ ໄຊເບີ້ ມາໄດ້ກວ່າ 3 ປີແລ້ວ ພວກເຈາະຂໍ້ມູນອີກຄົນນຶ່ງແມ່ນທ້າວ Karim Baratov ແມ່ນໄດ້ຖືກຈັບກຸມແລ້ວ ໃນວັນອັງຄານຜ່ານມານີ້ ທີ່ການາດາ, ອີງຕາມຄຳເວົ້າຂອງທ່ານນາງ McCord